[**Конкурсна документација за јавну набавку струје јун 2015.**](http://osvasapelagic.edu.rs/index.php?option=com_content&view=article&id=231:dokumentacija-za-struju-jun-2015&catid=9:uncategorised&Itemid=435)

НАРУЧИЛАЦ УСЛУГА: Основна школа „Васа Пелагић“, Београд

КОНКУРСНА ДОКУМЕНТАЦИЈА

ЈАВНА НАБАВКА ДОБАРА

-      ЕЛЕКТРИЧНА ЕНЕРГИЈА -

ЈАВНА НАБАВКА МАЛЕ ВРЕДНОСТИ

ЈН бр.02/15

Јун 2015. године

На основу члана 39 и 61 Закона о јавним набавкама („Сл.гласник РС“ бр. 124/2012 и 14/2015, у даљен тексту:Закон), чл. 6 Правилника о обавезним елементима конкурсне документације у поступцима јавних набавки и начину доказивања испуњености услова („Сл.гласник РС“ бр. 29/13), Одлуке о покретању поступка јавне набавке број 540 oд 01.06.2015. и Решења о образовању комисије за јавну набавку број 541 oд 01.06.2015. године припремљена је:

КОНКУРСНА ДОКУМЕНТАЦИЈА

За јавну набавку мале вредности - НАБАВКА ЕЛЕКТРИЧНЕ ЕНЕРГИЈЕ ЗА ПОТРЕБЕ OСНОВНЕ ШКОЛЕ „Васа Пелагић“ из Београда

Конкурсна документација садржи:

|  |  |  |
| --- | --- | --- |
| Поглавље | Назив поглавља | Страна |
| I | Општи подаци о јавној набавци | 3 |
| II | Подаци о предмету јавне набавке | 4 |
|  III | Врста, карактеристике, квалитет, количина и опис добара, начин спровођења контроле и обезбеђења гаранције квалитета, рок извршења или испоруке добара и сл. |  4-6 |
|  IV | Услови за учешће у поступку јавне набавке из чл.75 и 76 Закона и упутство како се доказује испуњеност тих услова (Изјаве о испуњавању услова за  учешће у поступку) |  7-12 |
| V | Упутство понуђачима како да сачине понуду | 13-20 |
| VI | Образац понуде и опис предмета јавне набавке | 21-24 |
| VII | Модел уговора | 25-30 |
| VIII | Образац структуре цене са упутством како да се попуни | 31 |
| IX | Образац трошкова припреме понуде | 32 |
| X | Образац изјаве о независној понуди | 33 |
| XI | Образац изјаве о поштовању обавеза из чл.75, ст.2 Закона | 34 |
| XII | Модел меничног овлашћења | 35 |
| XIII | Образац изјаве о финансијском обезбеђењу | 36 |

*Напомена: Наручилац је дужан да редним бројем означи сваку страну конкурсне документације и укупан број страна конкурсне документације.*

I ОПШТИ ПОДАЦИ О ЈАВНОЈ НАБАВЦИ

1. Подаци о наручиоцу:

*Наручилац*: Основна школа „Васа Пелагић“,

*Адреса*: Београд, Милана Зечара 2

*Интернет страница*: [www.osvasapelagic.edu.rs](http://osvasapelagic.edu.rs/)

1. Категорија наручиоца: Просвета

1. Врста поступка јавне набавке:

Предметна набавка се спроводи у поступку јавне набавке мале вредности у складу са Законом и подзаконским актима којима се уређују јавне набавке, Законом о енергетици („Службени гласник РС“, бр. 145/2014), Правилима о раду преносног система („Службени гласник РС“, бр.55/2008) и изменама и допунама Правила о раду преносног система („Службени гласник РС“, бр. 3/2012) и Уредбом  о условима испоруке и снабдевања електричном  енергијом  („Службени гласник РС“, бр. 63/2013) и Правилима о раду тржишта електричне енергије („Службени гласник РС“, 120/2012) као и са свим другим важећима законским и подзаконским прописима који регулишу снабдевање предметног добра

1. Предмет јавне набавке

Предмет јавне набавке број 02/15 је набавка добара – набавка електричне енергије за потпуно снабдевање. Ознака из ОРН: 09310000 – електрична енергија.

1. Циљ поступка

Поступак јавне набавке се спроводи ради избора једног дистрибутера електричне енергије и ради закључења уговора о јавној набавци.

1. Контакт

Лица за контакт: Јелена Ћирић Убипарип

Е-mail адреса: sekretarvp@gmail.com

Број тел. 011/2712982, факс 011/2712278

1. Начин преузимања конкурсне документације:

Конкурсна документација се може преузети са Портала јавних набавки и сајта школе.

II ПОДАЦИ О ПРЕДМЕТУ ЈАВНЕ НАБАВКЕ

1. Предмет јавне набавке

Предмет јавне набавке бр 02/15 су добра – набавка електричне енергије за потпуно снабдевање

Ознака из Општег речника набавки: 09310000 – електрична енергија.

1. Партије:

Јавна набавка није обликована по партијама.

1. Процењена вредност јавне набавке

1.000.000,00 динара без ПДВ-а

III ВРСТА, КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂЕЊА ГАРАНЦИЈЕ КВАЛИТЕТА, РОК ИЗВРШЕЊА ИЛИ ИСПОРУКЕ ДОБАРА И СЛ.

Предмет поступка јавне набавке мале вредности редни број ЈНМВ бр.02/15, коју спроводи Оновна школа „Васа Пелагић“ из Београда, представља набавку електричне енергије ниског напона и широке потрошње (шифра из речника набавке - 09310000).

Понуђена добра морају у потпуности одговарати техничким карактеристикама које су дефинисане документом Правила о раду тржишта („Службени гласник РС“, број 120/2012)

1) Врста и количина добара:

Предмет набавке представља набавка електричне енергије - закључење уговора о потпуном снабдевању.

Количина потребне електричне енергије је одређена на основу остварене потрошње електричне енергије у периоду од 01.01.2014. до 31.12.2014. године.